Poštovani roditelji,

Obzirom na povoljnu epidemiološku situaciju te donesenih savjeta za roditelje *22.5.2020.* od strane HZJZ-a slijede daljnje upute kao i poduzete mjere za sprečavanje i suzbijanje epidemije COVID-19.

U vrtiću smo:

* Pojačali dezinfekciju svih radnih površina i prostorija vrtića, kao i predmeta koji su često u upotrebi: kvake, tipkovnice, igračke, itd.
* Postavili dezinfekcijska sredstva na ulazu vrtića za suho pranje ruku
* Postavili dezinfekcijske barijere (mokre tepihe natopljene dezinfekcijskim sredstvom) na ulaze vrtića
* Nabavili beskontaktne toplomjere za mjerenje temperature
* Zbog sigurnosti, privremeno smo obustavili pranje zubi u vrtiću te kraći program ritmike i sporta
* Organizirali duži boravak na zraku u dvorištu vrtića
* U vrtiću se ne održavaju roditeljski sastanci te će se sve informacije i konzultacije obavljati putem telefona ili e-mail-a

Kako bi se proces rada u novim uvjetima odvijao bez poteškoća, potrebna nam je Vaša suradnja!

Stoga Vas molimo da se pridržavate svih dolje navedenih uputa!

|  |
| --- |
| UPUTE RODITELJIMA |
| * Roditelj je dužan (najmanje 24 sata prije) najaviti ravnateljici djetetov prvi dolazak na mail:leptiriclu-pedagog@net.hr ili telefon 091/ 455 65 44
* U dječji vrtić je strogo zabranjen dolazak roditelja i djece sa simptomima bolesti (povišena tjelesna temperatura, kašalj, grlobolja, proljev, povraćanje i sl.)
* Obaveza roditelja je djetetu izmjeriti temperaturu prije dolaska u vrtić te usmeno obavijestiti odgojitelja
* Prilikom dolaska u vrtić roditelj je obavezan dezinficirati ruke sa sredstvom za dezinfekciju koje se nalazi na ulazu (djeca ne dezinficiraju ruke niti ne nose zaštitne maske)
* Ukoliko je više roditelja stiglo u isto vrijeme u vrtić obavezno držati razmak od 2 metra
* Kako bi djetetu olakšali povratak u vrtić, roditelju je dopušteno odvesti ga do njegove odgojne skupine gdje ga predaje odgojitelju uz minimalno zadržavanje u prostorijama vrtića
* Dijete dolazi u pratnji isključivo jedne odrasle osobe te je preporučljivo da to bude ista osoba ili se izmjenjuju dvije odrasle sobe
* Prije ulaska u odgojnu skupinu dijete uz nadzor roditelja mora oprati ruke i umiti lice (izuzev djece skupine Dupini koja će isto napraviti uz nadzor odgojitelja)
* Roditelji su dužni osigurati dovoljnu količinu rezervne odjeće za dijete jer je strogo zabranjeno posuđivanje iste
* Do daljnjeg u vrtić nije dopušteno donošenje bilo kakvih igračaka
* Kolica, auto sjedalice i druge osobne stvari ne smiju se unositi u prostorije vrtića
 |

Navedeno je složeno prateći najnovije upute Hrvatskog zavoda za javno zdravstvo:

<https://www.hzjz.hr/wp-content/uploads/2020/03/Savjeti_za_roditelje_22_05_2020.pdf>

Dječji vrtić „Leptririć Lu“